CELEX: 32021D1095
Language: hu
Date: 2021-07-02 00:00:00
Title: A Bizottság (EU) 2021/1095 végrehajtási határozata (2021. július 2.) az Európai Helyreállítási Eszköz keretében a hitelfelvételi és adósságkezelési műveletekhez kapcsolódó költségek elosztására vonatkozó módszertan létrehozásáról

2021.7.5.   
               
               
                  HU
               
               
                  Az Európai Unió Hivatalos Lapja
               
               
                  L 236/75
               
            
         A BIZOTTSÁG (EU) 2021/1095 VÉGREHAJTÁSI HATÁROZATA
         (2021. július 2.)
         az Európai Helyreállítási Eszköz keretében a hitelfelvételi és adósságkezelési műveletekhez kapcsolódó költségek elosztására vonatkozó módszertan létrehozásáról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a Helyreállítási és Rezilienciaépítési Eszköz létrehozásáról szóló, 2021. február 12-i (EU) 2021/241 európai parlamenti és tanácsi rendeletre (1) és különösen annak 15. cikkének (4) bekezdésére,
         tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra (2) és különösen annak 5. cikke (3) bekezdésére,
         mivel:
         
                     (1)
                  
                  
                     A koronavírus okozta válságra adott válasszal összefüggésben elfogadták az Európai Helyreállítási Eszköz elnevezésű helyreállítási csomagot a helyreállítási kezdeményezések finanszírozására, az Európai Unió zöld és digitális átállásának egyidejű megkönnyítése érdekében. E vonatkozásban az Európai Helyreállítási eszköz programjait az (EU) 2020/2094 tanácsi rendelet (3) 2. cikkének (2) bekezdése alapján finanszírozzák, amennyiben azok az említett rendelet 1. cikkének (2) bekezdésében említett intézkedéseket hajtanak végre.
                  
               
                     (2)
                  
                  
                     Az (EU, Euratom) 2020/2053 határozat 5. cikkének (1) bekezdése értelmében a Bizottság felhatalmazást kap arra, hogy az Unió nevében 2018-as árakon legfeljebb 750 000 millió EUR összegű hitelt vegyen fel a tőkepiacokon, a felvett összegekből 2018-as árakon legfeljebb 360 000 millió EUR összeg hitel nyújtására, valamint a felvett összegekből 2018-as árakon legfeljebb 390 000 millió EUR összeg kiadásokra használható fel.
                  
               
                     (3)
                  
                  
                     Az (EU, Euratom) 2020/2053 határozat 5. cikkének (2) bekezdése értelmében a kiadásokra felhasznált hitelek tőkeösszegét és az utána fizetendő kamatokat az Unió költségvetéséből kell visszafizetni.
                  
               
                     (4)
                  
                  
                     Az (EU) 2021/241 rendelet 15. cikkének (3) bekezdésével és az (EU, Euratom) 2018/1046 európai parlamenti és tanácsi rendelet (4) 220. cikke (5) bekezdésének e) pontjával összhangban az (EU) 2021/241 rendelet alapján nyújtott hitelekhez szükséges pénzeszközök felvételével kapcsolatos költségeket a kedvezményezett tagállam viseli.
                  
               
                     (5)
                  
                  
                     Az NGEU hitelfelvételi műveleteinek és az NGEU adósságkezelési hitelfelvételi műveleteinek végrehajtására irányuló, bizottsági diverzifikált finanszírozási stratégia végrehajtása során a tőkebevonás már nem ügyletenként történik. E modell alapján a finanszírozási költségek egyértelműen meghatározhatóak voltak és egy konkrét hitelfelvételi ügylethez kapcsolódtak, valamint a kapcsolódó költségeket a hitel kedvezményezettjére lehetett hárítani, a hitelfelvételi ügyletből befolyó bevételekkel együtt. Ezzel szemben az NGEU diverzifikált finanszírozási stratégiája szerint az NGEU keretében történő kifizetéseket egyetlen, rövid és hosszú távú finanszírozási eszközökből álló, a finanszírozás alapjául szolgáló portfólióból kell megvalósítani, amelyből forrásokat vonnak le, amikor a kedvezményezetteknek kifizetéseket kell folyósítani. A diverzifikált finanszírozási stratégia biztosítja a legkedvezőbb feltételeket jelentős összegű, különböző lejáratú pénzeszközök kölcsönzésekor. Következésképpen testre szabott megközelítésre van szükség az egyes kifizetésekhez kapcsolódó megosztott költségek tisztességes, méltányos és átlátható módon történő kiszámításához és hozzárendeléséhez.
                  
               
                     (6)
                  
                  
                     E méltányos, igazságos és átlátható megközelítés biztosítása érdekében a Bizottságnak egy közös és egységes költségszámítási módszert kell alkalmaznia, amely egyaránt alkalmazható a hitelekhez és az (EU) 2020/2094 rendelet 3. cikkének (1) bekezdése szerinti külső címzett bevételekhez kapcsolódó kifizetésekre.
                  
               
                     (7)
                  
                  
                     A költségviselés egy új módszertanát kell alkalmazni, amely biztosítja, hogy ne fordulhasson elő a költségek egy másik kedvezményezetti kategória által történő kereszttámogatása. A hitelfelvételek költségeit teljes mértékben azokhoz a tagállamokhoz kell rendelni, amelyek az (EU) 2021/241 rendelet alapján hitelekben részesülnek. Az (EU) 2020/2094 rendelet 3. cikkének (1) bekezdése értelmében a külső címzett bevételekhez hozzárendelt hitelfelvételek költségeit teljes mértékben be kell számítani az Európai Unió általános költségvetésébe, a bevételek különböző kedvezményezettek részére történő realizálása és kifizetése során felmerült tényleges költségek alapján. A módszernek ki kell terjednie valamennyi, az NGEU keretében történő hitelfelvétellel kapcsolatban a Bizottságnál felmerülő összes költségre, ideértve az összes adminisztrációs költségeket és biztosítania kell, hogy a különböző költségkategóriákat minden egyes kifizetés esetén kiszámítsák.
                  
               
                     (8)
                  
                  
                     A költségszámítási és -felosztási módszernek három költségkategóriát kell megkülönböztetnie. Az első a finanszírozási költség, amely a Bizottság által a szóban forgó kifizetések finanszírozására kibocsátott különböző eszközök után fizetendő kamatokból és egyéb díjakból adódik. A második a likviditáskezelés költségei, amelyek a soron következő kifizetések teljesítésére tartalékként átmenetileg likviditási számlákon tartott összegek miatt felmerülő költségek. A harmadik a diverzifikált finanszírozási stratégia végrehajtásához szükséges technikai és működési kapacitás kiépítésének és fenntartásának adminisztratív költségei.
                  
               
                     (9)
                  
                  
                     A hosszú lejáratú hitelfelvételi ügyletekből eredő finanszírozási költség kiszámítása azon hat hónapos időszak alatt végrehajtott összes hitelfelvételi műveletből eredő költségekből kell levezetni, amelyre a fő szabály szerint a kifizetés időpontja esik. A hat hónapos időszakokra történő felosztást az indokolja, hogy biztosítani kell, hogy a kifizetésre terhelt finanszírozási költség szorosan kapcsolódjon a kifizetés időpontjában érvényes piaci kamatlábakhoz, és ne egy távoli időszakban felmerült finanszírozási költségeken alapuljon. Ily módon a finanszírozási eszközök és a kapcsolódó költségek a megfelelő időszaki kerethez kerülnek hozzárendelésre. A finanszírozási eszközök portfoliójának pontos körét csak a hat hónapos időszaki keret lezárásakor rögzítik. Ennek lehetővé kell tennie, hogy ugyanazt a finanszírozási költséget alkalmazzák minden egyidejű, ugyanahhoz az időszaki kerethez tartozó kifizetésre, és mindenekelőtt biztosítania kell a tagállamok közötti tisztességes, méltányos és átlátható megközelítést. A tagállamoknak és az uniós költségvetésnek az (EU) 2020/2094 rendelet 3. cikkének (1) bekezdése szerinti külső címzett bevételekre vonatkozó saját részüket be kell fizetniük. Ezáltal elkerülhető az önkényesség vagy a véletlenszerűség, amely a hagyományos back-to-back rendszert jellemezte, ahol a költségek egy adott kedvezményezett esetében a hitelfelvétel napján elérhető feltételeknek feleltek meg. Az első időszaki keret kivételével, amelynek a 2021. június 1-jétől 2021. december 31-ig tartó időszakot kell lefednie, minden egyes időszaki keretnek egy január 1-jén vagy július 1-jén kezdődő hat hónapos időszaki keretet kell lefednie. A legutolsó időszaki keret aktív időszakának 2026. december 31-én kell véget érnie, ami tizenegy időszaki keretet eredményez. Az időszaki kereteknek meg kell szűnniük, amint a finanszírozott kifizetések teljes visszafizetése megtörtént.
                  
               
                     (10)
                  
                  
                     Bár a kölcsön kedvezményezettjeinek felszámított kamatlábak stabilak lesznek, a kamatlábak időszakos és csekély mértékű újraszámítására kerül sor, amikor a finanszírozás alapjául szolgáló portfolió lejáró eszközeit fel kell váltani. A Bizottság a fennmaradó kamatkockázat kezelése érdekében fejleszteni fogja a származtatott pénzügyi eszközök, például a swapügyletek alkalmazására vonatkozó kapacitását, és felajánlja a rögzített kamatozású hitelek lehetőségét a tagállamoknak. E rögzített kamatozású konstrukció költségeit teljes mértékben és kizárólag az ezt a lehetőséget igénybe vevő tagállamok viselik.
                  
               
                     (11)
                  
                  
                     Az egyes időszaki kereten belüli kifizetések összegének meg kell egyeznie az adott időszaki kerethez rendelt hosszú lejáratú finanszírozási eszközök összegével. A legtöbb esetben a bevételek kifizetése ugyanabban az időszaki keretben történik, mint a bevételek megszerzéséhez használt hosszú lejáratú finanszírozási eszközök kibocsátása, és ugyanahhoz az időszaki kerethez rendelhető. A kifizetés előre nem látható késedelmei azonban olyan helyzeteket eredményezhetnek, amikor a hosszú távú finanszírozásból származó bevételeket megszerezték, de azokat nem lehet az eredeti ütemezés szerint kifizetni. Ebben az esetben a kifizetés késedelmet szenvedhet és arra a következő időszaki keretben kerülhet sor. Ha azonban az ezekre a konkrét finanszírozási igényekre szánt forrásokat már bevonták és az előző időszaki kerethez rendelték, akkor azok ebben az időszaki keretben nem használhatók fel más igényekre. Ilyen körülmények között lehetővé kell tenni a kapcsolódó kifizetések hozzárendelését ahhoz az időszaki kerethez, amelyhez a finanszírozási eszközöket hozzárendelték. Hasonlóképpen lehetővé kell tenni, hogy a következő időszaki keret hosszú távú finanszírozási eszközeit az előző időszaki kerethez lehessen rendelni abban az esetben, ha az adott időszaki keret hosszú távú finanszírozási eszközeinek összege nem elegendő a kifizetések összegének fedezésére.
                  
               
                     (12)
                  
                  
                     A Bizottságnak az előző időszaki keretben be kell terveznie a következő időszaki keret legelején felmerülő kifizetési igényeket is. Az ilyen helyzetek kezelése és annak biztosítása érdekében, hogy a Bizottság kedvező feltételek mellett rendelkezzen forrásokkal, hogy a kifizetésekre az időszaki keretek közötti átmenet időpontjához közel kerülhessen sor, a Bizottságnak rendelkeznie kell azzal a lehetőséggel, hogy hosszú távú finanszírozási eszközöket a következő időszaki kerethez soroljon.
                  
               
                     (13)
                  
                  
                     A diverzifikált finanszírozási stratégia központi és meghatározó jellemzője a finanszírozási műveletek likviditáskezelésére vonatkozó képesség a rövid távú hitelfelvétel alkalmazása és a prudenciális célú készpénztartás segítségével. A likviditáskezelés lehetővé teszi a Bizottság számára, hogy minden kifizetési igényt kielégítsen és a kibocsátást a piaci feltételekhez igazítsa. Ez a képesség a bevételek realizálásával kapcsolatos költségeket generál a rövid lejáratú értékpapírok kibocsátása vagy a bevételek egy részének likviditási számlán történő ideiglenes megtartása miatt, annak érdekében, hogy garantálni lehessen az összes fizetés igény szerinti teljesítését. E határozatnak meg kell határoznia a likviditási költségek kiszámításának alapját, és a szóban forgó év során a bevételek valamennyi érintett kedvezményezettjére tisztességes és méltányos alapon kell terhelni azokat.
                  
               
                     (14)
                  
                  
                     Az adott időszaki kerethez rendelt hosszú lejáratú finanszírozási eszközök vagy a kamatfizetések összegénél magasabb kifizetési igény az időszaki kereten belül likviditási hiányt eredményezhet. Az adott időszaki kerethez rendelt hosszú lejáratú finanszírozási eszközök összegénél alacsonyabb kifizetési igény vagy az NGEU-ből az adott időegységhez rendelt fennálló kifizetésekhez képest kapott visszaváltási kifizetések likviditási többletet eredményezhetnek. E likviditási többletek vagy hiányok kompenzálása elkerülhetetlen követelmény az NGEU finanszírozási stratégiájának végrehajtása szempontjából. Ezeket a költségeket nem az egyes időszaki kereteknek kell viselniük, hanem el kell őket különíteni, valamint önálló likviditáskezelési költségek részeként kell kezelni. A likviditási hiányból vagy többletből eredő költségek elkülönítésére szolgáló mechanizmust kell létrehozni, annak érdekében, hogy a szélesebb körű finanszírozási program fedezni tudja azokat likviditáskezelési költségek formájában. A Bizottságnak a likviditáskezelési keretet kell használnia az időszaki keretek bármilyen pozitív vagy negatív készpénzegyenlegének kiegyensúlyozására a kifizetések teljes összegének függvényében.
                  
               
                     (15)
                  
                  
                     A diverzifikált finanszírozási stratégia végrehajtása a tőkepiacokhoz való legkedvezőbb hozzáférés eléréséhez szükséges új kapacitások beszerzését, valamint az ilyen infrastruktúra folyamatos és hatékony fenntartását igényli. Ebbe beletartoznak a likviditási számlák vezetéséhez, az uniós kincstárjegyek és kötvények aukcióinak lebonyolításához, valamint az új belső adatfeldolgozási kapacitások végrehajtásához szükséges költségek. A közvetlenül az NGEU hitelfelvételi és kifizetési műveleteinek végrehajtásából eredő költségeket olyan általános költségekként kell kezelni, amelyek elkülönülnek az NGEU hitelfelvételi és kifizetési infrastruktúrájának létrehozásával és karbantartásával kapcsolatos költségektől. Az utóbbi költségeket az általános adminisztratív szolgáltatási költségekhez kell sorolni.
                  
               
                     (16)
                  
                  
                     Az általános adminisztratív szolgáltatási költségek közé tartozik minden, az NGEU végrehajtásával kapcsolatosan közvetlenül felmerülő összes adminisztratív költség. Ezek a költségek lehetnek bizonyos operatív kapacitás építésének egyszeri költségeiként felmerülő létrehozási költségek vagy olyan ismétlődő költségek, amelyek időnként, közvetlenül az NGEU műveleteihez kapcsolódóan merülnek fel.
                  
               
                     (17)
                  
                  
                     Az ismétlődő költségek az adott évben teljesített kifizetésekre terhelt rendszeres költségek fő részét képezik, ezzel szemben a létrehozási költségeket egyszeri költségekként kell elszámolni.
                  
               
                     (18)
                  
                  
                     Az általános adminisztratív szolgáltatási költségek közé tartozó adminisztratív költségeket az NGEU-hoz közvetlenül kapcsolódó költségek zárt listájára kell korlátozni. Az általános adminisztratív szolgáltatási költségek az NGEU műveletek összesített költségeinek igen csekély részét teszik ki. A Bizottság megfelelő konzultációt folytat majd, többek között tagállami szakértőkkel is, mielőtt a jövőben indokolt esetben kibővíti az adminisztratív költségek listáját. Ilyen konzultációra e módszertan olyan egyéb elemeinek módosítása előtt is sor kerülhet, amelyek hatással lesznek az uniós költségvetés vagy a tagállamok által viselendő költségekre.
                  
               
                     (19)
                  
                  
                     Az utólagos számlázási folyamatot úgy kell kialakítani, hogy a költségek 2022-tól kezdődően mindaddig megtérüljenek, amíg az NGEU hitelfelvételi és adósságkezelési műveletei már nem generálnak költségeket.
                  
               
                     (20)
                  
                  
                     A Bizottságnak minden egyes kifizetés tekintetében visszaigazoló értesítést kell kiadni, akár az (EU) 2020/2094 rendelet 3. cikkének (1) bekezdése szerinti külső címzett bevétel, akár a tagállamoknak az (EU) 2021/241 rendelet értelmében nyújtott hitelek (a továbbiakban: RRF-hitelek) esetében.
                  
               
                     (21)
                  
                  
                     Az (EU) 2021/241 rendelet szerinti hiteleket szabványos pénzügyi feltételek mellett (lejárati és visszafizetési profil) kell biztosítani a tagállamok részére nyújtott minden egyes kifizetés esetében. Az (EU) 2020/2094 rendelet 3. cikkének (1) bekezdése szerinti külső címzett bevétel tekintetében történő kifizetések esetében a visszaigazoló értesítésnek kell lennie a fő alátámasztó elemnek, amely meghatározza az említett pénzügyi feltételeket az uniós költségvetés vonatkozásában. A visszaigazoló értesítésben szereplő pénzügyi feltételek alapján az értesítésben meg kell határozni a költségviselésre irányuló igényt. E feltételeknek tartalmazniuk kell a kifizetés időpontját, a pénzügyi támogatás összegét, az (EU) 2020/2094 rendelet 3. cikkének (1) bekezdése szerinti külső címzett bevétel finanszírozási költségének fizetési dátumát.
                  
               
                     (22)
                  
                  
                     A tagállamok által aláírt hitelmegállapodásokban megfelelő hivatkozások fogják egyértelművé tenni, hogy a kifizetések költségeinek megállapítására az e határozatban bemutatott módszertan alkalmazásával kerül sor.
                  
               
                     (23)
                  
                  
                     A költségfelosztási módszer meghatározza mind a költségvetésből – az (EU, Euratom) 2020/2053 határozat 5. cikke (2) bekezdésének első albekezdésével összhangban –, mind pedig a tagállamok által az (EU) 2021/241 rendelet 15. cikkének (3) bekezdésével összhangban viselt költségek kiszámításának módszerét. Ennek megfelelően a módszer az (EU, Euratom) 2020/2053 határozat 5. cikkének (3) bekezdése és az (EU) 2021/241 rendelet 15. cikkének (4) bekezdése értelmében a hitelfelvételi és hitelnyújtási műveletek kezeléshez szükséges szabálynak minősül.
                  
               
                     (24)
                  
                  
                     Az NGEU helyreállítási csomag keretében történő egységes költségfelosztás biztosítása érdekében ezt a határozatot 2021. június 1-jétől kell alkalmazni. Mivel ez a határozat az NGEU-program keretében a hatálybalépését megelőzően végrehajtott hitelfelvételi ügyletekre és kifizetésekre alkalmazandó, a határozatnak az Európai Unió Hivatalos Lapjában való kihirdetését követő napon kell hatályba lépnie. E határozat alkalmazására a tagállamoknak az (EU) 2021/241 rendelet szerint nyújtott hitelek tekintetében a vonatkozó hitelmegállapodások hatálybalépésekor kerül sor.
                  
               ELFOGADTA EZT A HATÁROZATOT:
         1. SZAKASZ
         
            TÁRGY, FOGALOMMEGHATÁROZÁSOK ÉS ÁLTALÁNOS SZABÁLYOK
         
         
            1. cikk
            Tárgy és irányadó elvek
            
               (1)   Ez a határozat közös és egységes módszertant hoz létre az (EU) 2020/2094 rendelet 2. cikkének (2) bekezdése alapján finanszírozott programok keretében végrehajtott hitelfelvételi és adósságkezelési műveletek következtében felmerülő finanszírozási, likviditáskezelési és általános adminisztratív szolgáltatási költségek felosztására, amennyiben azok a szóban forgó rendelet 1. cikkének (2) bekezdésében említett intézkedéseket hajtják végre.
            
            
               (2)   A költségfelosztás módszertanának végrehajtását a méltányosság és az egyenlő bánásmód elvei vezérlik, biztosítva a költségeknek a kapott támogatás relatív aránya alapján történő felosztását.
            
         
         
            2. cikk
            Fogalommeghatározások
            E határozat alkalmazásában:
            
                        1.
                     
                     
                        „finanszírozási eszközök”: az NGEU hitelfelvételi és adósságkezelési műveleteihez kapcsolódó végrehajtására irányuló bizottsági finanszírozási stratégia keretében kibocsátott kötvények, saját váltók, kereskedelmi váltók, kincstárjegyek vagy bármely más megfelelő rövid és/vagy hosszú távú pénzügyi tranzakció;
                     
                  
                        2.
                     
                     
                        „RRF-hitelmegállapodás”: a Bizottság és valamely tagállam között az (EU) 2021/241 rendelet 15. cikk (2) bekezdésével összhangban létrejött megállapodás;
                     
                  
                        3.
                     
                     
                        „kifizetés”: a tagállam részére teljesített bármely kifizetés az (EU) 2020/2094 rendelet 2. cikke (2) bekezdésének b) pontja szerinti RRF-hitelmegállapodás keretében vagy az (EU) 2020/2094 rendelet 3. cikkének (1) bekezdése szerinti külső címzett bevételként;
                     
                  
                        4.
                     
                     
                        „kamatperiódus”: tizenkét (12) hónapos időszak, vagy a visszaigazoló értesítésben meghatározott egyéb időszak, amely a kifizetés vagy a megelőző kamatfizetés napján kezdődik;
                     
                  
                        5.
                     
                     
                        „likviditáskezelés”: a finanszírozási eszközökhöz és kifizetésekhez kapcsolódó pénzforgalom kezelése;
                     
                  
                        6.
                     
                     
                        „NGEU-hitelfelvételi műveletek”: olyan piaci műveletek, mint például a hitelviszonyt megtestesítő értékpapír kibocsátása, azzal a céllal, hogy az (EU, Euratom) 2020/2053 határozat 5. cikkének (1) bekezdése értelmében 2018-as árakon legfeljebb 750 000 millió EUR összegű hitelt – ezen belül megújuló hitelt – vegyenek fel a tőkepiacokon.
                     
                  
                        7.
                     
                     
                        „NGEU adósságkezelési műveletek”: az NGEU-hitelfelvételi műveletekből eredő adóssághoz kapcsolódó piaci műveletek, amelyek célja a fennálló adósság szerkezetének optimalizálása és a kamatkockázat, likviditási és egyéb pénzügyi kockázatok mérséklése;
                     
                  
                        8.
                     
                     
                        „rövid távú finanszírozási eszköz”: az NGEU hitelfelvételi műveleteivel megvalósuló, legfeljebb egy évre történő finanszírozás;
                     
                  
                        9.
                     
                     
                        „hosszú távú finanszírozási eszköz”: az NGEU-hitelfelvételi műveleteivel megvalósuló, egy évnél hosszabb időre történő finanszírozás.
                     
                  
         2. SZAKASZ
         
            A KÖLTSÉGEK FELOSZTÁSA ÉS KISZÁMÍTÁSA
         
         
            3. cikk
            Időszaki keretek
            
               (1)   Egy adott időszaki keret január 1-jén vagy július 1-jén kezdődő hat hónapos időszak alatt lesz aktív. Az első időszaki keret azonban a 2021. június 1. és 2021. december 31. közötti időszakra vonatkozik. Az utolsó időszaki keret tevékenységének időszaka 2026. december 31-én ér véget.
            
            
               (2)   Az időszaki keretet az aktív időszak alatt teljesített kifizetések és a hozzá rendelt kapcsolódó finanszírozási eszközök alkotják. Minden kifizetést az annak folyósítása napján aktív időszaki kerethez kell rendelni.
               Az első albekezdéstől eltérve, abban az esetben, ha az előző időszaki kerethez rendelt hosszú távú finanszírozási eszközből származó bevétel összege meghaladja az előző időszaki kerethez rendelt kifizetések összegét az első albekezdéssel összhangban, a kifizetéseket a korábbi időszaki kerethez kell hozzárendelni addig, amíg a szóban forgó előző időszaki keret kifizetéseinek teljes összege el nem éri a hosszú távú finanszírozási eszközből származó, hozzárendelt bevételek összegét.
            
            
               (3)   A (4) bekezdésben említettektől eltérő hosszú távú finanszírozási eszközöket az azokat létrehozó NGEU hitelfelvételi művelet megkötésének időpontjában aktív időszaki kerethez kell rendelni.
               Az első albekezdéstől eltérve:
               
                           a)
                        
                        
                           a következő időszaki keretben történő kifizetés finanszírozása céljából felvett finanszírozási eszközök az adott időszaki kerethez sorolhatók;
                        
                     
                           b)
                        
                        
                           abban az esetben, ha az aktív időszaki keret végén a kifizetések összege meghaladja a hosszú távú finanszírozási eszközökből származó bevételek összegét, az időszaki keret aktív időszaka után megkötött NGEU-hitelfelvételi műveletekből származó hosszú távú finanszírozási eszközöket ahhoz az időszaki kerethez kell rendelni mindaddig, amíg a hosszú távú finanszírozási eszközökből származó bevételek összege el nem éri a szóban forgó időszaki keret kifizetéseinek összegét.
                        
                     
            
               (4)   A lejáró hosszú távú finanszírozási eszközöket felváltó hosszú távú finanszírozási eszközöket ugyanahhoz az időkerethez kell rendelni.
            
         
         
            4. cikk
            Likviditáskezelési keret
            
               (1)   A likviditáskezelési keret addig működik, amíg az (EU) 2020/2053 határozat 5. cikkének (1) bekezdésében említett pénzeszközöket maradéktalanul vissza nem fizetik.
            
            
               (2)   A likviditáskezelési keretet rövid távú finanszírozási eszközök alkotják.
            
         
         
            5. cikk
            Költségszámítás
            A finanszírozási költségeket, a likviditáskezelési költségeket és az általános adminisztrációs szolgáltatások költségeit az e határozat mellékletével összhangban kell kiszámítani.
         
         3. SZAKASZ
         
            SZÁMLÁZÁS
         
         
            6. cikk
            Visszaigazoló értesítés
            
               (1)   A Bizottság minden egyes kifizetéssel kapcsolatban visszaigazoló értesítést ad ki, amelyben meghatározza a költségigénylés feltételeit.
            
            
               (2)   A visszaigazoló értesítésnek minden egyes kifizetéshez kapcsolódóan meg kell határozni a finanszírozási költségek fizetésének és a tőkeösszeg visszafizetésének feltételeit.
            
            
               (3)   Az első bekezdésben említett visszaigazoló értesítésnek különösen az alábbi elemeket kell tartalmaznia:
               
                           a)
                        
                        
                           a kifizetés összege;
                        
                     
                           b)
                        
                        
                           a lejárat napja;
                        
                     
                           c)
                        
                        
                           a visszafizetés ütemezése;
                        
                     
                           d)
                        
                        
                           a kifizetés időszaki kerethez való hozzárendelése;
                        
                     
                           e)
                        
                        
                           kamatperiódus és a finanszírozási költség kifizetésének jelzett időpontja.
                        
                     
            
               (4)   A hitelekre vonatkozó visszaigazoló értesítésnek az RRF-hitelmegállapodásban szereplő további elemeket is tartalmaznia kell.
            
         
         
            7. cikk
            A finanszírozás költségének kiszámlázása
            A Bizottság a 2. cikk 4. pontjában említett kamatperiódus végén kiszámlázza a finanszírozás költségeit. Az (EU) 2020/2094 rendelet 3. cikkének (1) bekezdése szerinti külső címzett bevételként folyósított kifizetésekkel kapcsolatban a számlák a naptár negyedévenként csoportosíthatók.
         
         
            8. cikk
            A likviditáskezelés költségének kiszámlázása
            A Bizottság minden naptári év elején kiszámlázza a likviditáskezelés költségeit az előző naptári évben felmerült költségekre vonatkozóan.
         
         
            9. cikk
            Az általános adminisztrációs szolgáltatások költségeinek kiszámlázása
            A Bizottság kiszámlázza a Helyreállítási és Rezilienciaépítési Eszközben részesülő tagállamoknak az előző naptári évben felmerült általános adminisztratív szolgáltatási költségeket.
         
         4. SZAKASZ
         
            ZÁRÓ RENDELKEZÉSEK
         
         
            10. cikk
            Hatálybalépés és alkalmazás
            Ez a határozat az Európai Unió Hivatalos Lapjában való kihirdetését követő napon lép hatályba.
            Ezt a határozatot 2021. június 1-jétől kell alkalmazni.
         
         
            Kelt Brüsszelben, 2021. július 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 57., 2021.2.18., 17. o.
         
         
            (2)  HL L 424., 2020.12.15., 1. o.
         
         
            (3)  A Tanács (EU) 2020/2094 rendelete (2020. december 14.) a Covid19-válság utáni helyreállítás támogatására szolgáló Európai Uniós Helyreállítási Eszköz létrehozásáról (HL L 433I., 2020.12.22., 23. o.).
         
            (4)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
      
      
         
            MELLÉKLET
            1.   A finanszírozás költségének kiszámítása
            
            A finanszírozás költségének kiszámítására a következő lépésekben kerül sor:
            
                         
                     
                     
                        1. lépés: Az időszaki keretben vagy a likviditáskezelési keretben lévő egyedi finanszírozási eszköz napi összköltségének kiszámítása.
                        A napi időbeli elhatárolásokat a következőképpen kell kiszámítani:
                        
                                     
                                 
                                 
                                    
                                       
                                 
                              Minden egyes finanszírozási eszköz esetében az ázsiót/diszázsiót lineárisan kell elosztani az eszköz élettartama alatt.
                        
                                     
                                 
                                 
                                    
                                       
                                 
                              
                           ahol a kibocsátási ár = teljes ár (banki díjakkal együtt)
                        
                        Minden egyes finanszírozási eszköz esetében ki kell számítani a napi összköltséget:
                        
                                     
                                 
                                 
                                    
                                       
                                 
                              
                  
                         
                     
                     
                        2. lépés: A finanszírozás összesített napi költségének kiszámítása
                        Minden egyes időszaki keret (TC1-TC11) esetében a keret likviditási egyenlegének kiegyensúlyozása előtti napi összes költsége: az időszaki kerethez rendelt egyes finanszírozási eszközök napi összköltségének összege lesz.
                        
                                     
                                 
                                 
                                    
                                       
                                 
                              A likviditáskezelési keretre vonatkozóan a finanszírozás napi költsége a következőképpen alakul:
                        
                           
                     
                  
                         
                     
                     
                        3. lépés: A napi likviditási egyenlegének kiszámítása az időszaki keretekben
                        Az időszaki keret napi likviditási egyenlegének szintjét naponta kell kiszámítani az alábbiak szerint:
                        
                                     
                                 
                                 
                                    
                                       
                                 
                              
                  
                         
                     
                     
                        4. lépés: Az időszaki keret likviditási többlettel rendelkező finanszírozási eszközei napi költségének kiszámítása
                        A 3. lépésben pozitív eredményt (likviditási többletet) mutató finanszírozási eszközök napi finanszírozási költségeit a következőképpen kell kiszámítani:
                        
                                     
                                 
                                 
                                    
                                       
                                 
                              
                  
                         
                     
                     
                        5. lépés: Az időszaki keret és a likviditáskezelési keret finanszírozási költségének kiszámítása likviditási többlettel rendelkező időszaki keret esetében
                        A likviditási többletet át kell vezetni a szóban forgó időszaki keretből a likviditáskezelési keretbe.
                        Azon időszaki keret finanszírozási költségeit, amelyből a likviditási többletet átvezették, a következő módon kell kiszámítani:
                        
                                     
                                 
                                 
                                    
                                       
                                 
                              A likviditási többletet fogadó likviditáskezelési keret költségét a következő módon kell kiszámítani:
                        
                           
                     
                  
                         
                     
                     
                        6. lépés: Likviditási hiányt mutató időszaki keret finanszírozási költségének kiszámítása
                        A 3. lépésben az időszaki keret negatív eredményét (likviditási hiányt) ki kell egyensúlyozni a likviditáskezelési keretből, annak napi finanszírozási költségein (5. lépés) történő likviditásátvezetéssel.
                        
                           
                        
                                     
                                 
                                 
                                    7. lépés: A kifizetés finanszírozása napi költségének kiszámítása
                                 
                              A kifizetés finanszírozásának napi költsége az időszaki keret kiegyensúlyozás utáni napi finanszírozási költsége, szorozva a kifizetésnek a hozzárendelt időszaki kerethez viszonyított arányos részével.
                        
                           
                     
                  2.   A likviditáskezelési költség kiszámítása
            
            A likviditáskezelés költségeit (LIQM) a naptári év minden negyedévére vonatkozóan az alábbiak szerint kell kiszámítani:
            
               
            Az első albekezdéstől eltérve a likviditáskezelés 2021. június 1-jétől 2021. december 31-ig tartó időszakra vonatkozó költségeit erre az egész időszakra vonatkozóan a következőképpen kell kiszámítani:
            
               
            A negyedéves LIQM-t a következőképpen kell hozzárendelni az egyes kifizetésekhez:
            
                         
                     
                     
                        
                           
                     
                  3.   Az általános adminisztrációs szolgáltatások költségeinek kiszámítása
            
            Az általános adminisztrációs szolgáltatások költségei az ismétlődő adminisztratív költségeket és az RRF-hitelek létesítési költségeit foglalják magukban.
            3.1.   Az ismétlődő adminisztrációs költségek kiszámítása
            
            Az ismétlődő adminisztrációs költségek az NGEU-hitelfelvételi és adósságkezelési műveleteinek végrehajtása során a Bizottságnál felmerült bármely költségek, egyebek mellett az alábbiak:
            
                        a)
                     
                     
                        jogi díjak, ideértve a jogi véleményért felszámított díjakat is:
                     
                  
                        b)
                     
                     
                        számlavezetés ismétlődő költségei;
                     
                  
                        c)
                     
                     
                        külső ellenőrzés költségei;
                     
                  
                        d)
                     
                     
                        aukciós platform fenntartási díjai;
                     
                  
                        e)
                     
                     
                        hitelminősítő ügynökségi díjai;
                     
                  
                        f)
                     
                     
                        a jegyzés díjai, adók, a regisztrálás, közzététel és az elszámolás díjai;
                     
                  
                        g)
                     
                     
                        információtechnológiai díjak;
                     
                  
                        h)
                     
                     
                        a piackutatással kapcsolatos kiadások.
                     
                  Amennyiben az ilyen költségek közösek az NGEU más pénzügyi támogatási programok keretében végrehajtott hitelfelvételi műveleteivel, a kiszámításba bevont költségeket az NGEU hitelfelvételi műveleteinek és az NGEU adósságkezelési műveleteinek az adott naptári évre vonatkozó arányos részeként kell kiszámítani. Az RRF-hitelek tekintetében a 2021-es évre vonatkozóan nem esedékesek ilyen költségfizetési kötelezettségek.
            Az ismétlődő adminisztrációs költségeket a következőképpen kell kiszámítani:
            
                         
                     
                     
                        
                           
                     
                  Az ismétlődő adminisztrációs költségeket a következőképpen kell felosztani:
            
               
            3.2.   A létesítési költségek kiszámítása és elosztása
            
            A létesítési költségek magukban foglalják a Bizottságnál az NGEU hitelfelvételi műveletek és adósságkezelési műveletek végrehajtása során felmerülő költségeket, illetve az e műveletekkel kapcsolatos technikai segítségnyújtás költségeit, beleértve az alábbiakkal kapcsolatos költségeket:
            
                        a)
                     
                     
                        az NGEU számlák létrehozása;
                     
                  
                        b)
                     
                     
                        aukciós platform létrehozása;
                     
                  
                        c)
                     
                     
                        befektetőkezelési eszköz létrehozása;
                     
                  
                        d)
                     
                     
                        egyéb információtechnológiai költségek;
                     
                  
                        e)
                     
                     
                        piackutatás;
                     
                  
                        f)
                     
                     
                        konzultációs díjak.
                     
                  Az RRF-hitelek kedvezményezettenkénti létesítési költségeit az alábbi lépésekben kell kiszámítani:
            
                        i.
                     
                     
                        Az RRF-hitelek létesítésének költségeit a következőképpen kell kiszámítani:
                        
                                     
                                 
                                 
                                    
                                       
                                 
                              
                  
                        ii.
                     
                     
                        Az RRF-hitelek 2021., 2022. és 2023. évre vonatkozó létesítési költségei minden, az RRF-hitelmegállapodást aláíró tagállamnak felszámításra kerülnek az aláírás évére vonatkozóan az alábbiak szerint:
                        
                                     
                                 
                                 
                                    
                                       
                                 
                              
                  
                        iii.
                     
                     
                        2024. január 1-jétől a fel nem osztott létesítési költségeket a következőképpen kell kiszámítani:
                        
                                     
                                 
                                 
                                    
                                       
                                 
                              
                  A fel nem osztott létesítési költségek az RRF-hitelmegállapodás keretében a tagállamok részére történő kifizetések kiegészítő létesítési költségeiként a következőképpen lesznek felosztva:
            
               
            3.3.   Szolgáltatási költségek kiszámítása kedvezményezettenként
            
            
               
            4.   A rövidítések jegyzéke
            
            
                        ACCdaily
                        
                     
                     
                        Az egyes finanszírozási eszközök felhalmozott kamatköltségei napi bontásban
                     
                  
                        ADMIN CoSÉvi
                        
                     
                     
                        adminisztratív költségek összege a naptári évben
                     
                  
                        ázsió/diszázsiónapi
                        
                     
                     
                        ázsió/diszázsió a teljes kibocsátási ár alapján napi bontásban
                     
                  
                        Kedvezményezett
                     
                     
                        Az RRF-hitelek kifizetésében részesülő tagállamok, valamint az uniós költségvetés, amelybe kifizetések érkeznek az (EU) 2020/2094 rendelet 3. cikkének (1) bekezdése szerinti külső címzett bevételként
                     
                  
                        CoF egyedi igény a TC(x)-ben
                     
                     
                        Egy követelés finanszírozásának költsége (továbbiakban: CoF) az X időszaki keretben
                     
                  
                        CoFnapi eszközönként
                        
                     
                     
                        CoF (finanszírozás költsége) naponta, finanszírozási eszközönként
                     
                  
                        CoFnapi LMC kiegyensúlyozás után
                        
                     
                     
                        CoF naponta az LMC esetében a kiegyensúlyozás után
                     
                  
                        CoFnapi LMC kiegyensúlyozás előtt
                        
                     
                     
                        CoF naponta az LMC esetében a kiegyensúlyozás előtt
                     
                  
                        CoFnapi TC (deficit) kiegyensúlyozása után
                        
                     
                     
                        CoF (finanszírozás költsége) naponta, a kezdeti likviditási hiánnyal rendelkező keretek kiegyensúlyozása után
                     
                  
                        CoFnapi TC (többlet) kiegyensúlyozása után
                        
                     
                     
                        a kezdeti likviditási többlettel rendelkező keretek kiegyensúlyozása utáni napi CoF (finanszírozás költsége)
                     
                  
                        CoFnapi TC(x) kiegyensúlyozás előtt
                        
                     
                     
                        az X időszaki keret kiegyensúlyozása előtti napi CoF
                     
                  
                        CoFnapi likviditás többlet TC (többlet)
                        
                     
                     
                        az időszaki keret likviditási többletéhez kapcsolódó napi CoF
                     
                  
                        CoFnapi likviditásátvezetés az LMC-ből
                        
                     
                     
                        az LMC-be átvezetett likviditáshoz kapcsolódó napi CoF
                     
                  
                        Kupon
                     
                     
                        A kibocsátó által a kötvény után fizetett kamatok
                     
                  
                        LikviditásTC(x)
                        
                     
                     
                        A likviditás összege az X időszaki keretben
                     
                  
                        LMC
                     
                     
                        Likviditáskezelési keret
                     
                  
                        LIQMnegyedév
                        
                     
                     
                        A likviditáskezelés költsége egy negyedévre vonatkozóan
                     
                  
                        névleges
                     
                     
                        Névérték
                     
                  
                        RoI rendelkezésre álló likviditásnegyedév
                        
                     
                     
                        A rendelkezésre álló likviditás befektetésének megtérülése egy negyedévre vonatkozóan
                     
                  
                        TC(x)
                     
                     
                        Követelések és likviditás összege az X időszaki keretben